《感兴》
宋代·陈普

晦翁去后道无传，智水仁山尚宛然。
一室落成方翠碧，四书未宛已黄泉。
心留雨暗云深处，魂在月明猿哭边。
山上仙灵还聚合，虹桥消息问何年。

作者简介：陈普（公元一二四四年至一三一五年）生于宋理宗淳祐四年，卒于元仁宗延祐二年，年七十二岁。居石堂山。入元，隐居教授，从学者数百人。三辟为本省教授，不起。当聘主云庄书院。晚居莆中，造就益众。普著述有石堂遗稿四卷，《四库总目》行于世。